Babelscape/SREDFM huggingface dataset:
Στυλίτης

[[Εικόνα]] του Συμεών Στυλίτη του πρεσβύτερου, μαζί με τον Συμεών Στυλίτη τον νεότερο.
Οι στυλίτες ( "ʼasṯonáyé") ήταν Χριστιανοί ασκητές που ζουσαν μόνιμα στη κορυφή μεγάλων στύλων απ' όπου έκαναν κήρυγμα, νηστεία και προσευχή. Δεν κατέβαιναν ποτέ από τους πυλώνες όπου ζούσαν και για τις βασικές τους ανάγκες εξαρτώνταν από ανθρώπους στο έδαφος που τους έδιναν τροφή και νερό σε καλάθια με σκοινιά. Οι Στυλίτες πίστευαν ότι η μακροχρόνια απομόνωσή τους σε στύλους και η έκθεση του σώματός τους στο έλεος των στοιχείων της φύσης θα τους έφερνε κοντά στο Θεό. Οι στυλίτες ήταν συνηθισμένοι τα πρωτοβυζαντινά χρόνια, κυρίως στην Ανατολική Μικρά Ασία, τη Συρία και τη Παλαιστίνη. Ο πρώτος γνωστός στυλίτης ήταν ο Άγιος Συμεών ο Στυλίτης ο Λέσβιος ο οποίος ανέβηκε σε στύλο στη Συρία το 423 και παρέμεινε εκεί μέχρι το θάνατό του 37 χρόνια αργότερα. Περιπτώσεις στυλισμού εμφανίζονται στο Βυζάντιο τουλάχιστον μέχρι τον 10ο αιώνα, ενώ στη Ρωσία ακόμη και μετά τον 15ο αιώνα.
Limassol Arena

Το Limassol Arena είναι υπό κατασκευή στάδιο ποδοσφαίρου στο Κολόσσι. Το στάδιο κατασκευάζεται από τον Κυπριακή Οργανισμό Αθλητισμού (ΚΟΑ) ενώ διαχειριστές του σταδίου θα είναι οι τρεις ποδοσφαιρικές ομάδες της Λεμεσού, ΑΕΛ, Απόλλων και Άρης.
Πούσκινο

Το Πουσκίνο () είναι μια ρωσική πόλη και το διοικητικό κέντρο της περιοχής Πούσκινο. Ανήκει στην Περιφέρεια Μόσχας και βρίσκεται στην Συμβολή του ποταμού Ούχα με τον ποταμό Σερεμπριάνκα απέχοντας 30 χιλιόμετρα βορειοδυτικά της ρωσικής ομοσπονδιακής πρωτεύουσας, Μόσχα. Σύμφωνα με την ρωσική απογραφή του 2010, έφτανε τους κατοίκους.
Μέτωπο Ευρωπαϊκής Ρεαλιστικής Ανυπακοής

Το Μέτωπο Ευρωπαϊκής Ρεαλιστικής Ανυπακοής (ΜέΡΑ25) είναι αριστερό ελληνικό πολιτικό κόμμα, το οποίο ιδρύθηκε το 2018. Ιδρυτής και γραμματέας του κόμματος είναι ο Γιάνης Βαρουφάκης.

Το ΜέΡΑ25 εκπροσωπείται στη Βουλή των Ελλήνων με εννέα βουλευτές.

Είναι επίσης μέλος του Κινήματος για τη Δημοκρατία στην Ευρώπη (DiEM25), της Ευρωπαϊκής Άνοιξης και της Προοδευτικής Διεθνούς.
Άγης Πανόπουλος

Ο Άγης Πανόπουλος γεννήθηκε στην Αθήνα το 1951 και είναι Έλληνας βετεράνος ποδοσφαιριστής που αγωνιζόταν στη θέση του μέσου. Αγωνίστηκε σε Α' Εθνική και Β' Εθνική κατηγορία.

Ξεκίνησε το ποδόσφαιρο από τον Π.Ο. Αγίου Σάββα Αθηνών. Το 1968 πήρε μεταγραφή στον Φωστήρα, με τη φανέλα του οποίου ξεκίνησε την επαγγελματική του καριέρα κάνοντας ντεμπούτο στην Β' Εθνική και πανηγυρίζοντας την άνοδο στην Α' Εθνική το 1970, ενώ διακρίθηκε αποτελώντας ηγετικό στέλεχος του. Το 1974 και στην ηλικία των 23 ετών, ο διακεκριμένος και ποτέ τιμωρημένος Άγης Πανόπουλος, πήρε τη μεγάλη μεταγραφή στον Παναθηναϊκό, με τη φανέλα του οποίου αγωνίστηκε για 3 χρονιές. Το 1977 μεταπήδησε στην Προοδευτική με τη φανέλα της οποίας αγωνίστηκε στην Β' Εθνική μέχρι το 1980, όποτε και μεταπήδησε στον Διαγόρα Αιγάλεω όπου και τερμάτισε την καριέρα του. Είχε 1 συμμετοχή με τη φανέλα της Εθνικής Ελλάδας ανδρών, στις 1 Απριλίου του 1975 σε φιλικό αγώνα με την Κύπρο στη Λευκωσία.
Τζόαν Μπένετ

Η Τζόαν Μπένετ (Joan Geraldine Bennett, Fort Lee, Νιου Τζέρσεϊ, ΗΠΑ, 27 Φεβρουαρίου 1910 - Scarsdale, Νέα Υόρκη, ΗΠΑ, 7 Δεκεμβρίου 1990) ήταν Αμερικανίδα ηθοποιός, τόσο της θεατρικής σκηνής όσο και του βωβού, αλλά και του ομιλούντα κινηματογράφου. Γνωστή κυρίως για την ερμηνεία της σε ρόλους «μοιραίας γυναίκας» σε ταινίες του σκηνοθέτη Φριτς Λανγκ, η καριέρα της είχε τρεις φάσεις, αρχικά ως νεαρή ξανθή «ενζενί», μετά συμβόλου του sex και εντέλει ώριμης γυναίκας. Αξιοσημείωτες ήταν οι ταινίες της «Man Hunt» (1941), «The Woman in the Window» (1944) και «Scarlet Street» (1945). Τη δεκαετία του ’60 σημείωσε μεγάλη επιτυχία υποδυόμενη το ρόλο της Elizabeth Collins Stoddard στην τηλεοπτική σειρά «Dark Shadows» και προτάθηκε για τα βραβεία «Emmy» (1968). Ακόμη μία υποψηφιότητα για διάκριση (βραβείο «Saturn») είχε το 1977 όταν υποδύθηκε τη Μαντάμ Blanc στο φιλμ τρόμου «Suspiria» του Dario Argento. Η προσωπική της ζωή αναταράχτηκε από ένα σκάνδαλο, όταν, το 1951 ο τρίτος κατά σειρά σύζυγός της και παραγωγός κινηματογράφου Walter Wagner πυροβόλησε, τραυματίζοντάς τον, τον καλλιτεχνικό της πράκτορα, Jennings Land, για τον οποίο υποπτευόταν ότι είχε ερωτικό δεσμό με τη γυναίκα του, μία κατηγορία που εκείνη, ακράδαντα αρνήθηκε. Η Μπένετ παντρεύτηκε, συνολικά, τέσσερις φορές.
Σερ Αλί Χαν

Ο Σερ Αλί Χαν (παστού: شير علي خان) (περ. 1825 – 21 Φεβρουαρίου 1879) ήταν Εμίρης του Αφγανιστάν από το 1863 έως το 1866 και από το 1868 έως τον θάνατό του το 1879. Ήταν ο τρίτος γιος του Ντοστ Μοχαμάντ Χαν, ιδρυτή της δυναστείας των Μπαρακζάι στο Αφγανιστάν.

Ο Σερ Αλί Χαν έλαβε την εξουσία αρχικά με τον θάνατο του πατέρα του, αλλά σε σύντομο διάστημα εκθρονίστηκε από τον μεγαλύτερο αδελφό του Μοχαμάντ Αφζάλ Χαν. Ακολούθησαν αλληλοεξοντωτικές διαμάχες μέχρι την επικράτηση του Σερ Αλί κατά του αδελφού του επανακτώντας έτσι τον τίτλο του Εμίρη. Η διακυβέρνησή του παρεμποδίστηκε από την πίεση που ασκούσαν τόσο οι Βρετανοί όσο και οι Ρώσοι, αν και ο Σερ Αλί προσπάθησε να κρατήσει το Αφγανιστάν ουδέτερο κατά τη διάρκεια της διαμάχης. Το 1878, η ουδετερότητα διακόπηκε και ξέσπασε ο Β΄ Αγγλοαφγανικός Πόλεμος. Καθώς οι Βρετανικές δυνάμεις προέλασαν στην Καμπούλ, ο Σερ Αλί Χαν αποφάσισε να αποχωρήσει από την πόλη και να ζητήσει πολιτικό άσυλο στη Ρωσία. Πέθανε στο Μαζάρι Σαρίφ, αφήνοντας τον θρόνο στον γιο του Μοχαμάντ Γιακούμπ Χαν.

Ο Σερ Αλί ήταν στενά συνδεδεμένος με τη σύγχρονη περιοχή του οροπεδίου Ποτοχάρ στο Πακιστάν. Νυμφεύτηκε μία από τις θυγατέρες ενός σημαντικού φύλαρχου των Γκαχάρ, του Χαν Μπαχαντούρ Ρατζά Τζαχαντάντ Χαν. Μετά την ανεξαρτησία η φυλή των Γκαχάρ έγινε τμήμα του Πακιστάν.
Abzû

Το Abzû (ή "ABZÛ") είναι βιντεοπαιχνίδι περιπέτειας που αναπτύχθηκε από την Giant Squid Studios και εκδόθηκε από την 505 Games για το PlayStation 4 και τα Microsoft Windows, στις 2 Αυγούστου του 2016.
Πίτερ Μπάουτ

Ο Πίτερ Μπάουτ (φλαμανδικά: Pieter Bout, μεταξύ 1640 και 1658 - μεταξύ 1689 και 1719) ήταν Φλαμανδός ζωγράφος, σχεδιαστής και χαράκτης. Είναι περισσότερο γνωστός για τα τοπία και τις απόψεις πόλεων, ακτογραμμών και εξοχών καθώς και αρχιτεκτονημάτων, σε ύφος που θυμίζει παλαιότερους Φλαμανδούς Δασκάλους, όπως ο Γιαν Μπρίγκελ ο πρεσβύτερος.
Περγασή

Περγασή ή Περγάση (), (ο δήμος: Περγασής) ήταν το όνομα, αρχαίων οικισμών - πόλεων και δήμων της Ερεχθηίδας (περιοχή της Αρχαίας Αττικής και φυλή της αρχαίας Αθήνας). Η Περγασή ήταν διαμοιρασμένη σε δύο κυρίως οικισμούς, με δύο δήμους των Μεσογείων, με ονομασίες αντίστοιχα, “Καθύπερθεν Περγασή” (Άνω Περγασή) και “Υπένερθεν Περγασή” (Κάτω Περγασή). Ο δημότης της αρχαίας Περγασής ονομαζόταν Περγασεύς ή χρησιμοποιείτο η λέξη «Περγασήθεν», δηλαδή προερχόμενος από την Περγασή.
Βέρνερ Χέρτζογκ

Ο Βέρνερ Χέρτζογκ (σωστή προφορά: Βέρνερ Χέρτσογκ) ("Werner Herzog", 5 Σεπτεμβρίου 1942) είναι Γερμανός σκηνοθέτης, σεναριογράφος και παραγωγός.

Γεννήθηκε το 1942 στο Μόναχο ως Βέρνερ Στίπετιτς. Θεωρείται ένας από τους εκπροσώπους του Νέου Γερμανικού Κινηματογράφου, έχοντας γυρίσει πολλές ταινίες και ντοκιμαντέρ. Ως σκηνοθέτης, φημίζεται ότι κακομεταχειρίζεται και βασανίζει τους ηθοποιούς του.
Αντόνιο Γκαντίν

Ο Αντόνιο Γκαντίν (ιταλ: "Antonio Gandin", Αβετζάνο, 13 Σεπτεμβρίου 1891 - Κεφαλλονιά, 24 Σεπτεμβρίου 1943) ήταν Ιταλός στρατηγός. Κατά τον Β' Παγκόσμιο Πόλεμο διετέλεσε διοικητής της μεραρχία Άκουι που έδρευε στο Αργοστόλι της Κεφαλλονιάς. Εκτελέστηκε τον Σεπτέμβριο του 1943 από τις γερμανικές δυνάμεις.
Νατάλια Κουζιούτινα

Νατάλια Κουζιούτινα (* γεν. 8 Μαΐου 1989 στο Μπριάνσκ, Σοβιετική Ένωση) ρωσίδα τζουντόκα η οποία αγωνίζεται στην κατηγορία των 52 kg. 

Στους Ολυμπιακούς του 2016 κατέκτησε το χάλκινο μετάλλιο.
Θημακός

Ο Θημακός ή οι "Θημακοί" ή η "Θημακία" (), (ο δήμος: Θημακού) ήταν αρχαίος οικισμός - πόλη και δήμος της Ερεχθηίδας (περιοχή της Αρχαίας Αττικής και φυλή της αρχαίας Αθήνας).
Όρντρουφ

Το Όρντρουφ (γερμ. Ohrdruf) είναι πόλη της Γερμανίας που ανήκει στην επαρχία Γκότα και στο ομοσπονδιακό κρατίδιο της Θουριγγίας. Έχει πληθυσμό περίπου 6.000 κατοίκων. Η ονομασία του προέρχεται από το όνομα του ποταμού Όρα (γερμ. Ohra), που διαρρέει την Θουριγγία, και την κατάληξη "-druf" από μετατροπή του "-dorf" (=χωριό).

Στην ευρύτερη περιοχή δημιουργήθηκε στρατόπεδο που στη διάρκεια του Πρώτου Παγκοσμίου Πολέμου λειτούργησε ως τόπος κράτησης αιχμαλώτων και αργότερα, μέρος του χρησιμοποιήθηκε από τη Βέρμαχτ ως στρατόπεδο συγκέντρωσης, αποτελώντας μέρος του στρατοπέδου Μπούχενβαλντ. 

Στο Όρντρουφ έζησε την περίοδο 1695-70 ο Γιόχαν Σεμπάστιαν Μπαχ. Σημαντικά αξιοθέατα της πόλης είναι το κάστρο Έρενσταϊν και η εκκλησία του Αγίου Μιχαήλ, όπου το 1690 ανέλαβε οργανίστας ο Γιόχαν Κρίστοφ Μπαχ.
Ολυμπιακή Επιτροπή ΗΠΑ

Η Ολυμπιακή Επιτροπή ΗΠΑ (αγγλικά: "United States Olympic Committee", USOC) είναι η Εθνική Ολυμπιακή Επιτροπή για τις Ηνωμένες Πολιτείες Αμερικής. Ιδρύθηκε το 1894 και εδρεύει στο Κολοράντο Σπρινγκς. Επιπλέον, η USOC είναι μόλις μία από τις τέσσερις Εθνικές Ολυμπιακές Επιτροπές στον κόσμο που επιτελούν ταυτόχρονα και το έργο Εθνικής Παραολυμπιακής Επιτροπής για τη χώρα τους.

Η USOC είναι αρμόδια για την υποστήριξη, την είσοδο και την επίβλεψη των ομάδων των ΗΠΑ στους Ολυμπιακούς Αγώνες, στους Παραολυμπιακούς Αγώνες, στους Ολυμπιακούς Αγώνες Νέων, στους Παναμερικανικούς Αγώνες και στους Παραπαναμερικανικούς Αγώνες και χρησιμεύει ως πρεσβευτής των Ολυμπιακών και των Παραολυμπιακών Κινημάτων στις Ηνωμένες Πολιτείες.
It's So Easy

Το "It's So Easy" είναι ένα τραγούδι του αμερικανικού hard rock συγκροτήματος Guns N' Roses. Εμφανίστηκε στο άλμπουμ "Appetite for Destruction" το 1987. Είχε κυκλοφορήσει ως το πρώτο single του συγκροτήματος τον Ιούνιο του ίδιου έτους στη Μεγάλη Βρετανία, κι έφτασε στην ογδοηκοστή τέταρτη θέση στο UK Singles Chart. Το single δεν κυκλοφόρησε ποτέ στις Ηνωμένες Πολιτείες και το μουσικό βίντεο δεν εμφανίστηκε στο MTV, εξ αιτίας άσεμνων στίχων σύμφωνα με τον Slash.
Παμβωτάδες

Οι Παμβωτάδες ή "Παμβοτάδες" (), (ο δήμος: Παμβωταδών ή Παμβοταδών) ήταν αρχαίος οικισμός - πόλη και δήμος της Ερεχθηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Παμβωτάδες ή Παμβοτάδες) ονομάζονταν και οι δημότες του δήμου αυτού.
Η άκρη του ουρανού

Η άκρη του ουρανού (πρωτότυπος τίτλος: "Auf der anderen Seite", διεθνής τίτλος: "The Edge of Heaven") είναι γερμανοτουρκική ταινία του 2007 σε σενάριο και σκηνοθεσία του Φατίχ Ακίν.

Κέρδισε το Βραβείο Lux του Ευρωπαϊκού Κοινοβουλίου και το Βραβείο της Οικουμενικής Επιτροπής στο 60ο φεστιβάλ των Καννών.
Τα σκυλιά του θανάτου

Τα σκυλιά του θανάτου (αγγλικά: "Dogs of Hell") είναι ταινία θρίλερ και τρόμου του 1982 σε σκηνοθεσία Γουόρθ Κίτερ και με πρωταγωνιστές τους Ερλ Όουενσμπυ, Μπιλ Γκρίμπλ και Ρόμπερτ Μπλάντγουορθ. Η ταινία έγινε και κυκλοφόρησε ως ταινία 3-D, με εφέ 3-D από τον Κρις Κόντον.
Αιμερίκ ντε Πεγκιλάν

Ο Αιμερίκ ντε Πεγκιλάν ("Aimeric de Péguilhan" ή "Aimery de Peguillan ή Pégulhan") Πεγκιλάν, περ. 1170 - Λομβαρδία ; περ. 1230), ήταν Προβηγκιανός τροβαδούρος, από τους σημαντικότερους του Μεσαίωνα.

Γεννήθηκε στο Πεγκιλάν της -σημερινής- Γασκώνης, ιστορικής περιοχής της Ν. Γαλλίας, κοντά στα ισπανικά σύνορα. Ωστόσο, η γενέτειρά του αμφισβητείται και, από κάποιους ερευνητές, θεωρείται ότι γεννήθηκε στην Τουλούζη. Καταγόταν από αστική οικογένεια και ο πατέρας του ήταν έμπορος υφασμάτων. Πρώτος πάτρονας του Αιμερίκ υπήρξε ο κόμης της Τουλούζης, Ραϋμόνδος ο Ε’ (Raimon V) και, κατόπιν, ο γιος του Ραϋμόνδος ο ΣΤ’ (Raimon VI). Αναγκάστηκε να εκπατριστεί υπό την απειλή των εκκαθαρίσεων κατά θρησκευτικής αίρεσης των Αλβιγηνών (Albigensian) και πέρασε κάποιο χρονικό διάστημα στην Ισπανία. Κατόπιν, πήγε στη Λομβαρδία όπου βρισκόταν υπό των αρχόντων του Este και του Malaspina. Εκεί έζησε την υπόλοιπη ζωή του, μένοντας πιστός στην αίρεση, ή κατά άλλη εκδοχή επέστρεψε στην Τουλούζη για χάρη μιας κρυφής αγαπημένης του.

Είναι γνωστό ότι άφησε παρακαταθήκη τουλάχιστον πενήντα έργα, αλλά σώζεται η μουσική μόνον για έξι από αυτά:
*"Atressi• m pren com fai al jogador"
*"Cel que s'irais ni guerrej 'ab amor"
*"En Amor trop alques en que• m refraing"
*"En greu pantais m'a tengut longamen"
*"Per solatz d'autrui chan soven"
*"Qui la vi, en ditz"
Τα περισσότερα από τα έργα του ήταν απλά τραγούδια του καιρού του ("cansos"), προβηγκιανά "sirventés", ερωτικά μοιρολόγια ("planhs"), και λίγα πιο δεξιοτεχνικά "tensos" (γραμμένα μαζί με τους συγχρόνους του Sordello και Albertet de Sestaro).
Κωνσταντίνος Μαρούλης

Ο Κωνσταντίνος Μαρούλης (1885 - 8 Αυγούστου 1969) του Λαζάρου, ήταν Έλληνας γιατρός και πολιτικός.

Εργάστηκε ως γιατρός. Εξελέγη βουλευτής Κυκλάδων το 1936 και το 1951 με το κόμμα των Φιλελευθέρων. Στην κυβέρνηση εθνικής ενότητας του Γεωργίου Παπανδρέου υπήρξε υπουργός Υγιεινής (και προσωρινά Πρόνοιας) από τις 23 Οκτωβρίου 1944 ως τις 2 Ιανουαρίου 1945.

Πέθανε το 1969 και κηδεύτηκε στις 9 Αυγούστου.
Μπούλου

Το Μπούλου "(Mbulu)" είναι μια πόλη στην Τανζανία και η πρωτεύουσα της Περιοχής Μπούλου "(Mbulu District)". Η πόλη κατοικείται από ανθρώπους που ανήκουν στην φυλή Ιράκου "(Iraqw)". Η Ρωμαιοκαθολική Επισκοπή του Μπούλου βρίσκεται επίσης στο Μπούλου "(Mbulu)".
Αναγυρούς

Ο Αναγυρούς ή "Ανάγυρος" (), (ο δήμος: Αναγυρούντος ή Αναγύρου) ήταν αρχαίος οικισμός - πόλη και δήμος της Ερεχθηίδας (περιοχή της Αρχαίας Αττικής και φυλή της αρχαίας Αθήνας).
Εράσμους ντε Μπι

Ο Εράσμους ντε Μπι (φλαμανδικά: Erasmus de Bie, Αμβέρσα, 1629 - Αμβέρσα, 1675) ήταν Φλαμανδός ζωγράφος γνωστός για τα τοπία του και τις απόψεις πόλεων.
Παγκύπριο Πρωτάθλημα Επιτραπέζιας Αντισφαίρισης

Το Παγκύπριο Πρωτάθλημα Επιτραπέζιας Αντισφαίρισης ή Κυπριακό Πρωτάθλημα Επιτραπέζιας Αντισφαίρισης είναι το εθνικό ατομικό πρωτάθλημα στην επιτραπέζια αντισφαίριση της Κύπρου, που διοργανώνεται από την Παγκύπρια Ομοσπονδία Επιτραπέζιας Αντισφαίρισης.

Πραγματοποιείται κάθε χρόνο και αναδεικνύει τους πρωταθλητές Κύπρου σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό.
Γιούχαν Άαβικ

Ο Γιούχαν Άαβικ ("Juhan Aavik", 29 Ιανουαρίου 1884 - 26 Νοεμβρίου 1982) ήταν Εσθονός συνθέτης, διευθυντής ορχήστρας και μουσικοπαιδαγωγός του 20ού αιώνα. Είναι γνωστός, κυρίως, για την προσήλωση στην παραδοσιακή μουσική τής χώρας του (τραγούδια, χορωδιακά έργα, κ.ο.κ), αλλά συνέθεσε και συμφωνική μουσική. Έγραψε τον πατριωτικό ύμνο "Hoia, Jumal, Eestit!" (1933), μετά την ανακήρυξη της Εσθονίας ως ανεξάρτητης δημοκρατίας. Τα έργα του εκδόθηκαν, είτε πριν τον Β’ Παγκόσμιο Πόλεμο, είτε μετά από αυτόν, από εξόριστους Εσθονούς της Σουηδίας και του Καναδά.
Όρος Χάνανγκ

Το Όρος Χάνανγκ "(Mount Hanang)", είναι ένα βουνό στην Τανζανία. Η κορυφή του φτάνει σε υψόμετρο 3.420 m πάνω από το επίπεδο της θάλασσας. Το Όρος Χάνανγκ "(Mount Hanang)", βρίσκεται στην Περιφέρεια Μανυάρα "(Manyara Region)", της Περιοχής Χάναγκ "(Hanang District)". Είναι (μετά από το Όρος Κιλιμαντζάρο ["Mount Kilimanjaro"], το Όρος Μέρου ["Mount Meru"] και το Όρος Λοολμαλάσιν ["Mount Loolmalasin"]) το τέταρτο υψηλότερο όρος στην Τανζανία, αν συμπεριλάβουμε και τις τρεις κορυφές του Κιλιμαντζάρο, ως ένα βουνό.

Η κύρια διαδρομή για την κορυφή ξεκινά από την πόλη Κάτες "(Katesh)". Η ανάβαση μπορεί να γίνει σε διάστημα μιας ημέρας (10 ώρες), αλλά, είναι επίσης σύνηθες για τους ορειβάτες, να περνούν τη νύχτα στην κατασκήνωση του όρους και να φτάνουν στην κορυφή την επόμενη ημέρα.

Στα βόρεια ηφαιστειογενή υψίπεδα, πλησίον του Όρους Χάνανγκ "(Mount Hanang)", ζουν οι Μπαραμπαΐγκ "(Barabaig)" μια νομαδική φυλή, συγγενική με το λαό των Ντατοόγκα "(Datooga)".
Αγήσανδρος ο Ρόδιος

Με την ονομασία Αγήσανδρος ο Ρόδιος είναι γνωστός ένας ή περισσότεροι γλύπτες ελληνιστικής τεχνοτροπίας του 1ου αιώνα π.Χ./μ.Χ. από την Ρόδο. Σε περίπτωση όπου ήταν παραπάνω από ένα άτομα με το ίδιο όνομα, είναι πολύ πιθανό πως διατηρούσαν συγγενικούς δεσμούς. Τα έργα τα οποία αποδίδονται στον Αγήσανδρο είναι το σύμπλεγμα του Λαοκόοντα καθώς και τμήματα των γλυπτών της Σπερλόνγκα, ενώ και στα 2 έργα εργάστηκε μαζί με τους γλύπτες Αθηνόδωρο και Πολύδωρο.
Solanum chacoense

Solanum chacoense είναι ένα είδος άγριας Πατάτα;. Είναι εγγενές στην Νότια Αμερική, όπου μπορεί να βρεθεί στη Βραζιλία, Βολιβία, Αργεντινή, Περού, Ουρουγουάη, Παραγουάη "είναι ένα από τα πιο ευρέως διαδεδομένα άγρια είδη πατάτας." και Χιλή αναπτύσσεται ως ένα κοινό αγριόχορτο σε διαταραγμένους οικότοπους, όπως στους αγρούς καλλιεργειών. Επίσης, δύναται να βρεθεί στην Αυστραλία, Κίνα, Ηνωμένες Πολιτείες, Αγγλία, Νέα Ζηλανδία και αλλού ως εισαγόμενο είδος. Τελευταία, καλλιεργείται στην Ευρώπη και συγκεκριμένα στην Γαλλία και Ιταλία αλλά σε μικρή κλίμακα.

Αυτό το φυτό, έχει ερευνηθεί εκτενώς στην αναζήτηση για την εύρεση τρόπων βελτίωσης της συγγενικής, καλλιεργούμενης πατάτας ("Solanum tuberosum"). Σεξουαλικά, είναι συμβατή με την κοινή πατάτα. Πιθανώς, να εισαχθεί σε περιοχές εκτός της συνήθους ακτίνας, όταν εισήχθη για μελέτη και αναπαραγωγή με την πατάτα. Πολλές από τις περιοχές όπου έχει ευρεθεί, είναι πλησίον μονάδων αναπαραγωγής των φυτών και βοτανικών κήπων. Αυτό το άγριο είδος περιέχει "leptine glycoalkaloids" που το καθιστούν ανθεκτικό στο σκαθάρι "Colorado potato beetle" ("Leptinotarsa decemlineata"), ένα παράσιτο στις καλλιέργειες πατάτας. Έχει επίσης δείξει αντίσταση στην "verticillium wilt" και στον ιό "potato leafroll virus".
Φωκίων Μπίτσιος

Ο Φωκίων Μπίτσιος (19.. - 14 Αυγούστου 1970) ήταν Έλληνας πολιτικός.
Κάτες

Η Κάτες "(Katesh)", είναι πόλη στη βόρεια Τανζανία. Η πόλη βρίσκεται στην Περιοχή Χάνανγκ "(Hanang District)", Περιφέρεια Μανυάρα "(Manyara Region)".

Ο ασφαλτοστρωμένος οδικός κορμός Τ14 από τη Σινγκίντα "(Singida)" στο Μπαμπάτι "(Babati)", περνά μέσα από την πόλη.

Σύμφωνα με την απογραφή του 2012, ο πληθυσμός στο Τμήμα Κάτες "(Katesh ward)" ήταν 8.774 άτομα.

Η κύρια ανάβαση στο κοντινό Όρος Χάνανγκ "(Mount Hanang)", ξεκινά από την Κάτες "(Katesh)".
Ο Αστακός

Ο Αστακός (διεθνής τίτλος: The Lobster) είναι κωμική-δραματική ταινία του 2015, σε σκηνοθεσία Γιώργου Λάνθιμου και σε σενάριο του ίδιου και του Ευθύμη Φιλίππου. Πρωταγωνιστεί ο Κόλιν Φάρελ. Η ταινία είναι ελληνικής, ιρλανδικής, ολλανδικής, γαλλικής και βρετανικής παραγωγής. Κέρδισε το Βραβείο Κριτικής Επιτροπής στο Φεστιβάλ των Καννών του 2015. Ήταν υποψήφια για το Όσκαρ πρωτότυπου σεναρίου στα 89α βραβεία της Ακαδημίας.
Παλιό Στάδιο ΓΣΖ

Το Παλιό Στάδιο ΓΣΖ ήταν στάδιο στη Λάρνακα. Το στάδιο ονομαζόταν Στάδιο ΓΣΖ μέχρι το 1983, οπότε δημιουργήθηκε το Νέο ΓΣΖ το οποίο αντικατέστησε το Παλιό ΓΣΖ. Διέθετε γήπεδο ποδοσφαίρου και στίβο. Ιδιοκτήτης του σταδίου ήταν ο Γυμναστικός Σύλλογος «Ο Ζήνων» (ΓΣΖ).

Το Παλιό Στάδιο ΓΣΖ δημιουργήθηκε το 1928. Το στάδιο χρησιμοποιήθηκε ως η ποδοσφαιρική έδρα της Ε.Π.Α. Λάρνακας, του Πεζοπορικού Λάρνακας και της Αλκή Λάρνακας. Το 1983 η ΕΠΑ, ο Πεζοπορικός και η Αλκή μεταφέρθηκαν στο τότε νεόκτιστο Νέο ΓΣΖ. Στο στάδιο διεξάγονταν και αγώνες στίβου όπως οι Παγκύπριο Αγώνες Στίβου.

Σήμερα, ο χώρος του παλιού ΓΣΖ χρησιμοποιείται ως χώρος άθλησης για το κοινό, υπό την ευθύνη του προγράμματος του ΚΟΑ «Αθλητισμός Για Όλους». 

Το Παλιό Στάδιο ΓΣΖ αποτέλεσε έδρα της Ντεμίρσπορ Λάρνακας την περίοδο 1953-1955 όταν συμμετείχε στις διοργανώσεις της ΚΟΠ. Επίσης αποτέλεσε έδρα της Αναγέννησης Λάρνακας. Επιπρόσθετα, μετά την τουρκική εισβολή του 1974 και την προσφυγοποίηση πολλών ομάδων, το Παλιό ΓΣΖ αποτέλεσε έδρα για κάποια χρόνια της Νέας Σαλαμίνας Αμμοχώστου και της Ανόρθωσης Αμμοχώστου.
Μπούργκχαρτ Κλάουσνερ

Ο Μπούργκχαρτ Κλάουσνερ (γερμ. "Burghart Klaußner") είναι Γερμανός ηθοποιός και τραγουδιστής.

Γεννήθηκε το 1949 στο Βερολίνο. Ξεκίνησε να σπουδάζει γερμανική φιλολογία και θεατρολογία, όμως το εγκατέλειψε για να σπουδάσει υποκριτική στη δραματική σχολή Max-Reinhardt. Έχει συμμετάσχει σε γερμανικές ταινίες που έγιναν διεθνώς γνωστές, όπως "Good Bye, Lenin!", "Οι μέρες της αφθονίας σας είναι μετρημένες", "Σφραγισμένα Χείλη" και "Η Λευκή Κορδέλα". Εκτός από τον κινηματογράφο, έχει παίξει σε πολλά έργα στο θέατρο.

Είναι ο πατέρας του επίσης ηθοποιού Γιοχάνες Κλάουσνερ.
Χέρμπερτ Άιμερτ

Ο Χέρμπερτ Άιμερτ (Herbert Eimert, Μπαντ Κρόιτσναχ 8 Απριλίου 1897 - Ντίσελντορφ 15 Δεκεμβρίου 1972), ήταν Γερμανός συνθέτης, μουσικολόγος, μουσικοκριτικός και θεωρητικός, από τους πρωτοπόρους της ηλεκτρονικής μουσικής. Επίσης, ήταν δημοσιογράφος, ραδιοφωνικός παραγωγός και εκδότης. Οι συνθέσεις του θεωρούνται κλασικές δημιουργίες της ηλεκτρονικής μουσικής.
Ν.Α.Π.Ο. Ποσειδών

δεξιά|160px
Ο Ναυτικός Αθλητικός Ποδοσφαιρικός Όμιλος Ποσειδών (εν συντομία Ν.Α.Π.Ο. Ποσειδών) είναι ελληνικός ποδοσφαιρικός σύλλογος με έδρα τις Πατέλες, προάστιο του Ηρακλείου Κρήτης. Επίσημο έτος ίδρυσής του είναι το 1963, έμβλημά του ο μυθικός Ποσειδώνας και αγωνίζεται με χρώματα το μπλε και το λευκό.
Κηδοί

Οι Κηδοί (), (ο δήμος: Κηδών) ήταν αρχαίος οικισμός - πόλη και δήμος της Ερεχθηίδας (περιοχή της Αρχαίας Αττικής και φυλή της αρχαίας Αθήνας).
Μακάριος Μάγνης

Ο Μακάριος Μάγνης ήταν χριστιανός επίσκοπος και συγγραφέας. Έζησε στα τέλη του 4ου και στις αρχές του 5ου αιώνα.
Αστέριος Αμασείας

Ο Αστέριος Αμασείας ήταν χριστιανός επίσκοπος στην Αμάσεια και εκκλησιαστικός συγγραφέας. Έζησε στα τέλη του 4ου αιώνα και πέθανε περίπου το 414 με 415.
Εσωτερικό σπιτιού

Το Εσωτερικό σπιτιού είναι ένα ανολοκλήρωτο σχεδίασμα που ζωγράφισε ο Έλληνας καλλιτέχνης Νικηφόρος Λύτρας. Πρόκειται για ελαιογραφία σε μουσαμά διαστάσεων 59x49 εκ. και ολοκληρώθηκε το 1879. Απεικονίζει το εσωτερικό του οικήματος Mussafir Chana, του Χεβίδη Ισμαήλ πασά και εκτίθεται στο Παράρτημα Κέρκυρας της Εθνικής Πινακοθήκης και Μουσείου Αλεξάνδρου Σούτζου. Ο πίνακας αποτελεί δείγμα του ρεύματος του Οριενταλισμού.
Απτουραχμανλή

Το Απτουραχμανλή ήταν ελληνικό χωριό στην περιοχή Ακ Νταγ Ματέν, στη Μικρά Ασία.

Κτίστηκε γύρω στο 1840-1845 από κατοίκους της Αργυρούπολης του Πόντου, σε περιοχή πεδινή και εύφορη. Αρχικά αποτελούνταν από 300 οικογένειες. Τον οικισμό διαπερνούσε χείμαρρος που τον χώριζε σε δύο μαχαλάδες (συνοικίες), τον βόρειο και τον νότιο. Πολιούχοι ήταν ο Άγιος Κωνσταντίνος και η Αγία Ελένη. Στο χωριό υπήρχε διθεσιο δημοτικό σχολείο. Στις 21 Μαΐου κάθε χρόνο τελούνταν παλαιστικοί αγώνες καθώς οι κάτοικοι του οικισμού ήταν φημισμένοι για τις παλαιστικές τους ικανότητες.

Ο οικισμός εγκαταλείφθηκε το 1923 με την ανταλλαγή των πληθυσμών.
Κούναλ Ναγιάρ

O Κούναλ Ναγιάρ είναι Άγγλος ηθοποιός ινδικής καταγωγής.

Γεννήθηκε το 1981 στο Λονδίνο από Ινδούς γονείς και μεγάλωσε στο Νέο Δελχί. Το 1999 εγκαταστάθηκε στις ΗΠΑ και σπούδασε υποκριτική, ενώ παράλληλα φοιτούσε στο τμήμα Διοίκησης Επιχειρήσεων στο Πανεπιστήμιο του Πόρτλαντ. Από το 2007 πρωταγωνιστεί στην κωμική τηλεοπτική σειρά "The Big Bang Theory" στον ρόλο του αστροφυσικού Ραζ Κουθραπάλι.

To 2011 νυμφεύθηκε το μοντέλο Νέχα Καπούρ, Miss India το 2006.
Ξέφρενη ζωή

Η Ξέφρενη ζωή είναι κινηματογραφική ταινία του 2006 σε σκηνοθεσία του Όσκαρ Ροέλερ, βασισμένη στο μυθιστόρημα "Les Particules élémentaires" («Τα στοιχειώδη σωματίδια») του Μισέλ Ουελμπέκ.
Συβρίδες

Οι Συβρίδες (), (ο δήμος: Συβριδών) ήταν αρχαίος οικισμός - πόλη και δήμος της Ερεχθηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Συβρίδες) ονομάζονταν και οι δημότες του δήμου αυτού.
ΜΚ Ντιναμό Μόσχας

Η ΜΚ Ντιναμό Μόσχας (ρωσικά: БК Динамо Москва) είναι ρωσική επαγγελματική ομάδα καλαθοσφαίρισης από τη Μόσχα. Αποτελεί τμήμα της αθλητικής κοινωνίας Ντιναμό Μόσχας. Αγωνίζεται στη Σουπερλίγκα Ρωσίας, τη δευτέρου επιπέδου κατηγορία της χώρας.
Έρικ Μπάκνερ

Ο Έρικ Μπάκνερ, γεννημένος στις 26 Απριλίου 1990, είναι Αμερικανός καλαθοσφαιριστής, ο οποίος αγωνίζεται στην θέση του σέντερ.
ΒΚ Ντιναμό Μόσχας

Η ΒΚ Ντιναμό Μόσχας (ρωσικά: ВК Динамо Москва) είναι ρωσική επαγγελματική ομάδα πετοσφαίρισης ανδρών, με έδρα τη Μόσχα. Αγωνίζεται στο Πρωτάθλημα Ρωσίας, τον τίτλο του οποίου έχει κερδίσει δύο φορές (2006, 2008). Έχει κατακτήσει επίσης ένα ασημένιο και δύο χάλκινα μετάλλια στο Τσάμπιονς Λιγκ.
Κορούμ

Το Κορούμ (Τουρκικά: "Korom" ή "Korum") είναι χωριό της Τουρκίας. 
μικρογραφία|Η Κρώμνη στον σύγχρονο χάρτη της Τουρκίας
Bryn Mawr Classical Review

Το περιοδικό με τίτλο Bryn Mawr Classical Review ("BMCR", μτφ. "Κλασική επιθεώρηση Μπρυν Μάουερ") είναι περιοδική επιθεώρηση ανοικτής πρόσβασης με θέμα τις κλασικές σπουδές. Εκδίδεται στην αγγλική γλώσσα από το 1990 και έχει ως έδρα την Πενσυλβάνια των ΗΠΑ.
Νόρμπερτ φαν Μπλούμεν

Ο Νόρμπερτ φαν Μπλούμεν (φλαμανδικά: Norbert van Bloemen, επιλεγόμενος Cefalus ή Cephalos (1670, Αμβέρσα – 1746, Άμστερνταμ) ήταν Φλαμανδός ζωγράφος και σχεδιαστής, ο οποίος εργάστηκε κατά κύριο λόγο στην Ιταλία και στην Ολλανδική Δημοκρατία. Είναι γνωστός για τα ιταλικού ύφους τοπία του και τις ρωπογραφίες που θυμίζουν τα θέματα των ατόμων της "χαμηλής τάξης" των "Bamboccianti". Ζωγράφισε, επίσης, πορτρέτα και ορισμένους πίνακες με ιστορικά θέματα.
Θωμάς Καραπιπέρης

Ο Θωμάς Καραπιπέρης (; - 12 Ιουλίου 1984), του Δημητρίου, ήταν Έλληνας δικηγόρος και πολιτικός.
Κώστας Τσίγκης

Ο Κώστας Τσίγκης (ή ο Τάκης Τσίγκης) ήταν κύπριος ποδοσφαιριστής και προπονητής ποδοσφαίρου.
ΣΦ Ντιναμό

Η ΣΦ Ντιναμό (γερμανικά: "SV Dynamo") ήταν η αθλητική οργάνωση των υπηρεσιών ασφαλείας (Βόπο, Στάζι) της πρώην Ανατολικής Γερμανίας. Ο αθλητικός σύλλογος ιδρύθηκε στις 27 Μαρτίου του 1953 και είχε την έδρα του στο Χόενσενχαουζεν στο Ανατολικό Βερολίνο. Από την ημερομηνία έναρξης της μέχρι τις 23 Νοεμβρίου 1989, το πρόεδρο της SV Ντιναμό ήταν Έριχ Μίλκε, ο οποίος ήταν επίσης ο Υπουργός Κρατικής Ασφάλειας.

Η Ντιναμό δημιουργήθηκε το 1953 σύμφωνα με το υπόδειγμα των πολυαθλητικών συλλόγων που αναπτύχθηκε στη Σοβιετική Ένωση και υιοθετήθηκε σε όλη την Ανατολική Ευρώπη. Από την αρχή είχε μια απροκάλυπτα πολιτική, καθώς και αθλητική ατζέντα και οι πολλές επιτυχίες της παρουσιάζονταν πάντα ως θρίαμβος του κράτους της ΛΔΓ. Κατά τη διάρκεια της γερμανικής επανένωσης το 1989, η ΣΦ Ντιναμό εκκαθαρίστηκε. Στο ζενίθ του ο σύλλογος είχε πάνω από 280.000 ενεργά μέλη. Οι αθλητές του συλλόγου γνώρισαν σημαντικές επιτυχίες, τόσο σε εθνικές όσο και σε διεθνείς διοργανώσεις, κερδίζοντας για παράδειγμα περισσότερα από 200 Ολυμπιακά μετάλλια.

Μετά την επανένωση της Γερμανίας, το συστηματικό ντόπινγκ των αθλητών της Ντιναμό από το 1971 μέχρι το 1989, αποκαλύφθηκε στα γερμανικά μέσα ενημέρωσης. Το συστηματικό ντόπινγκ των αθλητών έγινε υπό την επίβλεψη της Κρατικής Ασφαλείας (Staatssicherheit) και με την πλήρη υποστήριξη της κυβέρνησης.
ΝΤΟΣΑΑΦ

Ο Εθελοντικός Σύνδεσμος για τη Συνεργασία Στρατού, Αεροπορίας και Ναυτικού (ρωσικά: Добровольное общество содействия армии, авиации и флоту), πιο γνωστός με το αρκτικόλεξο ΝΤΟΣΑΑΦ (ДОСААФ) ,είναι παραστρατιωτική αθλητική οργάνωση που ιδρύθηκε αρχικά στη Σοβιετική Ένωση (ΕΣΣΔ) και έδρασε μεταξύ 1951 και 1991 (ДОСААФ СССР). Σήμερα λειτουργεί εντός της επικράτειας της Ρωσίας (ДОСААФ России). Κύρια ενασχόλησή της είναι τα όπλα, τα οχήματα και τα αεροκάφη.

Επί Σοβιετικής Ένωσης, δηλωμένος στόχος του συνδέσμου ήταν η "πατριωτική διαπαιδαγώγηση του πληθυσμού και η προετοιμασία του για την υπεράσπιση της πατρίδας". Μεταξύ των μέσων για την επίτευξη του στόχου αυτού ήταν η ανάπτυξη παραστρατιωτικών αθλημάτων. Αρχικά, ένας σημαντικός στόχος ήταν η οικονομική υποστήριξη των σοβιετικών ενόπλων δυνάμεων (από συνδρομές των μελών, λαχειοφόρες αγορές και δωρεές). Επίσης, δημοφιλή αθλήματα έλαβαν χώρα στις εγκαταστάσεις της ΝΤΟΣΑΑΦ (γυμναστήρια, γήπεδα, πισίνες).
Nightrain

Το "Nightrain" είναι ένα τραγούδι hard rock συγκροτήματος Guns N' Roses. Εμφανίστηκε στο άλμπουμ "Appetite for Destruction" το 1987, ενώ κυκλοφόρησε ως single το 1989. Σύμφωνα με το συγκρότημα οι στίχοι αποτελούν "φόρο τιμής" προς το Night Train Express, ένα ποτό που κατανάλωναν συχνά εκείνη την περίοδο λόγω της χαμηλής τιμής του και της υψηλής περιεκτικότητάς του σε αλκοόλ.

Η σύνθεση του κομματιού ξεκίνησε με τους κιθαρίστες Slash και Ίζυ Στράντλιν να γράφουν ένα μεγάλος του μέσα σε μία μέρα, στο δωμάτιο του συγκροτήματος. Την επομένη ο Slash ήταν άρρωστος, οπότε ο Στράντλιν τελείωσε το τραγούδι μαζί με τον μπασίστα Νταφ ΜαΚέγκαν. Η μουσική ήταν ολοκληρωμένη, ωστόσο δεν υπήρχαν στίχοι. Μία νυχτά που το συγκρότημα περπατούσε πίνωντας ένα μπουκάλι Night Train Express, κάποιος φώναξε "I'm on the night train!" και η μπάντα άρχισε να επινοεί στίχους. Το κομμάτι ολοκληρώθηκε μέσα σε μία μέρα από εκείνο το βράδυ.

Το "Nightrain" είναι το αγαπημένο κομμάτι του Slash να ερμηνεύει ζωντανά.
Αγκύλη

Η Αγκύλη ή "Αγκυλή" ή "Ανκυλή" (), (ο δήμος: Αγκύλης ή Αγκυλής ή Ανκυλής) ήταν το όνομα, αρχαίων οικισμών - πόλεων και δήμων της Αιγηίδας (περιοχή της Αρχαίας Αττικής και φυλή της αρχαίας Αθήνας), που ήταν διαμοιρασμένη σε δύο κυρίως οικισμούς, με δύο αντίστοιχους δήμους του άστεως, με ονομασίες αντίστοιχα, “Καθύπερθεν Αγκύλη” (Άνω Αγκύλη) και “Υπένερθεν Αγκύλη” (Κάτω Αγκύλη).
Σάντρα και Παουλίνα

Η Σάντρα και Παουλίνα (Iσπανικά: "Sandra y Paulina") είναι τηλενουβέλα μεξικάνικης παραγωγής του 1980, σε σενάριο βασισμένο στην ραδιονοβέλα της Ινές Ροδένα "La Gaviota". 

Πρωταγωνιστούν Γιακελίν Αντέρε, Χούλιο Αλεμάν, Ανχέλικα Αραγόν και Κλάουδιο Μπρούκ.
Ντέβιν Μαρμπλ

Ο Ντέβιν Μαρμπλ (Μίσιγκαν, 21 Σεπτεμβρίου 1992), είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ για την ομάδα της ΜΚ Αστάνα.
Ανώτατο Σοβιέτ της Σοβιετικής Ένωσης

Το Ανώτατο Σοβιέτ της Σοβιετικής Ένωσης (ρωσικά: Верховный Совет СССР) ήταν το ανώτατο νομοθετικό σώμα στη Σοβιετική Ένωση, όπως επίσης το μόνο που είχε τη δύναμη για να περάσει συνταγματικές τροποποιήσεις. Εξέλεγε το Προεδρείο, που σχηματιζόταν από το Συμβούλιο των Υπουργών και το Ανώτατο Δικαστήριο, ενώ διόρισε και το Γενικό Εισαγγελέα της Σοβιετικής Ένωσης.
ΟΣΟΑΒΙΑΧΙΜ

O Σύλλογος Αρωγής Άμυνας, Αεροπορίας και Χημικών Κατασκευών (ρωσικά: Общество содействия обороне, авиационному и химическому строительству), πιο γωστός με το αρκτικόλεξο ΟΣΟΑΒΙΑΧΙΜ (ОСОАВИАХИМ), ήταν σοβιετική κοινωνική και πολιτική οργάνωση για την άμυνα, που υπήρξε το διάστημα 1927 με 1948 ως προκάτοχος της ΝΤΟΣΑΑΦ.
Ο άνθρωπος που πούλησε τον κόσμο

To Ο άνθρωπος που πούλησε τον κόσμο (Αυθεντικος τιτλος "The Fifth Estate") είναι αμερικάνικη ταινία του 2013 σε σκηνοθεσία του Μπιλ Κόντον. Αναφέρεται στην υπόθεση των WikiLeaks και του ιδρυτή τους, Τζούλιαν Ασάνζ, τον οποίο ενσαρκώνει ο Μπένεντικτ Κάμπερμπατς. Τα γυρίσματα έλαβαν χώρα στο Βερολίνο, στις Βρυξέλλες και στη Γάνδη. 

Ο ίδιος ο Ασάνζ άσκησε κριτική στην ταινία, κατηγορώντας την για ανακρίβειες και πως το σενάριο ήταν επηρεασμένο από το βιβλίο του πρώην συνεργάτη του, Ντάνιελ Μπεργκ.
Αμαργάσαυρος

Ο Αμαργάσαυρος είναι ένα είδος σαυρόποδου δεινόσαυρου, που έζησε κατά την κατώτερη Κρητιδική περίοδο στην Αργεντινή.
Βατή

Η Βατή (), (ο δήμος: Βατής) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).
Έντμουντ Άιρτον

Ο Έντμουντ Άιρτον (ή Έντμοντ Άυρτον) (Edmund Ayrton), Ρίπον 1734 - Ουεστμίνστερ 22 Μαΐου 1808), ήταν Άγγλος οργανίστας και συνθέτης τού 18ου αιώνα.
Αμφιλόχιος Ικονίου

O Αμφιλόχιος Ικονίου ( 344;-;) ήταν χριστιανός επίσκοπος στο Ικόνιο και εκκλησιαστικός συγγραφέας. Έζησε τον 4ο αιώνα.
Διόμεια

Η Διόμεια ή "Διομεία" (), (ο δήμος: Διομείας) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).
Νίκος Στυλιανάκης

Ο Νίκος Στυλιανάκης ήταν Κύπριος αθλητικός παράγοντας. Γεννήθηκε στη Λευκωσία στις 18 Δεκεμβρίου 1902.  Ήταν απόφοιτος της Αγγλικής Σχολής Λευκωσίας. Το 1927 εισήλθε στην κυβερνητική υπηρεσία.

Υπήρξε από τους πρωτεργάτες στη σύσταση της Κυπριακής Ομοσπονδίας Ποδοσφαίρου (ΚΟΠ) το 1934. Το 1936 ανέλαβε την προεδρία της ΚΟΠ, θέση στην οποία παρέμεινε έως το 1968. Το 1937 συνέταξε και εξέδωσε το καταστατικό και τους κανονισμούς των πρωταθλημάτων της ομοσπονδίας, οι οποίοι ίσχυαν έως το 1963. Επί προεδρίας του συγκροτήθηκαν τα διάφορα σώματα και επιτροπές της ΚΟΠ ενώ με δικές του ενέργειες η ΚΟΠ εντάχθηκε στη FIFA και στην UEFA. Είχε ανακηρυχθεί επίτιμος πρόεδρος της ΚΟΠ. 

Από το 1932 έως το 1956 ήταν Γενικός Γραμματέας του ΑΠΟΕΛ. Παρόλο που ήταν παράλληλα και πρόεδρος της ΚΟΠ, θεωρείτο ακριβοδίκαιος και αμερόληπτος.

Προς τιμή του αθλοθετήθηκε η Ασπίδα Στυλιανάκη (1979-1988).
ΧΚ Σπαρτάκ Μόσχας

Η ΧΚ Σπαρτάκ Μόσχας (ρωσικά: ХК Спартак Москва) είναι ρωσική επαγγελματική ομάδα χόκεϊ επί πάγου με έδρα τη Μόσχα. Αγωνιζόταν στην κατηγορία Ταράσοφ του πρωταθλήματος Κοντινένταλ Χόκεϊ Λιγκ (ΚΧΛ) κατά τη διάρκεια της περιόδου 2013–14. Ωστόσο, η ομάδα δε συμμετείχε στο πρωτάθλημα της ΚΧΛ της περιόδου 2014–15, λόγω οικονομικών θεμάτων, αλλά επανήλθε στο πρωτάθλημα την περίοδο 2015–16.
Στέφανος Παπουτσάνης

Ο Στέφανος Παπουτσάνης (1908 - 12 Αυγούστου 1968) ήταν Έλληνας δικηγόρος και πολιτικός από τη Λέσβο.
ΧΚ ΤΣΣΚΑ Μόσχας

H ΧΚ ΤΣΣΚΑ Μόσχας (ρωσικά: ХК ЦСКА Москва) είναι ρωσική ομάδα χόκεϊ επί πάγου που μετέχει στο πρωτάθλημα του Κοντινένταλ Χόκεϊ Λιγκ. Αναφέρεται και ως "Ομάδα του Κόκκινου Στρατού" καθώς στο παρελθόν υπάγωνταν στο σοβιετικό στρατό, γνωστό ως το Κόκκινο Στρατό. H ΤΣΣΚΑ Μόσχας κέρδισε τα περισσότερα σοβιετικά πρωταθλήματα και ευρωπαϊκά κύπελλα από κάθε άλλη ομάδα στην ιστορία. Ιδιοκτήτης του συλλόγου είναι η μεγαλύτερη πετρελαϊκή εταιρεία της Ρωσίας, Rosneft, η οποία με τη σειρά της ελέγχεται κατά πλειοψηφία από τη ρωσική κυβέρνηση.
Πάπας Ιννοκέντιος ΙΑ΄

Ο Πάπας Ιννοκέντιος ΙΑ΄ (16 Μαΐου 1611 – 12 Αυγούστου 1689), κοσμικό όνομα: Benedetto Odescalchi (Μπενεντέτο Οντεσκάλτσι), υπήρξε Πάπας από τις 21 Σεπτεμβρίου 1676 ως τον θάνατό του, το 1689. Είναι γνωστός και ως ο "Σωτήρας της Ουγγαρίας", εξαιτίας του ότι χρηματοδότησε τις ευρωπαϊκές δυνάμεις που απελευθέρωσαν την Ουγγαρία. 
Με τη δική του βοήθεια ο βασιλιάς της Πολωνίας Ιωάννης Σομπιέσκι νίκησε τους Τούρκους στη Βιέννη, το 1683. 
Κατά το μεγαλύτερο μέρος της εξουσίας του ήρθε σε ρήξη με τον βασιλιά Λουδοβίκο ΙΔ΄ της Γαλλίας. Υπήρξε συντηρητικός Ποντίφικας και μείωσε τη φορολογία στα Παπικά Κράτη και αύξησε τον παπικό προϋπολογισμό. Εξαιτίας αυτού κυβέρνησε επιβάλλοντας νεποτισμό. Επέβαλε απλότητα στο κήρυγμα και διάφορες άλλες αλλαγές, συμπεριλαμβανομένης της ενδυμασίας.

Τον διαδέχτηκε ο Αλέξανδρος Η΄.

Έπειτα από πολλές προσπάθειες να αγιοποιηθεί, που ξεκίνησαν το 1791 και σταμάτησαν πολλές φορές, ο Ιννοκέντιος ΙΑ΄ ανακηρύχθηκε άγιος το 1956 από τον Πάπα Πίο ΙΒ΄.
Η αγάπη ποτέ δεν πεθαίνει

Η αγάπη ποτέ δεν πεθαίνει (Ισπανικά: "El amor nunca muere") είναι τηλενουβέλα μεξικάνικης παραγωγής του 1982, είναι βασισμένη στην πρωτότυπη ιστορία της τηλενουβέλας "La mentira" ("Το ψέμα") της Καριδάδ Μπράβο Άνταμς. 

Πρωταγωνιστούν Κρίστιαν Μπακ, Φράνκ Μόρο, Σίλβια Πασκέλ και Ρεμπέκα Γιόνς.
Ρόι Τσάπμαν Άντριους

Ο Ρόι Τσάπμαν Άντριους ήταν Αμερικανός εξερευνητής, τυχοδιώκτης, φυσιοδίφης και μουσειολόγος που ηγήθηκε της πρώτης αποστολής του Αμερικανικού Μουσείου Φυσικής Ιστορίας της Νέας Υόρκης στην έρημο Γκόμπι στη Μογγολία, την δεκαετία του 1920. Η αποστολή ανακάλυψε πολλούς νέους δεινόσαυρους, συμπεριλαμβανομένων του πρωτοκεράτοπα, του οβιράπτορα, του βελοσιράπτορα και των πρώτων φωλιών με αυγά δεινοσαύρων με νεοσσούς. 

Ο Ρόι Τσάπμαν Άντριους ήταν μορφωμένος και φωτισμένος αρχαιολόγος που προτιμούσε τη δράση από τα πανεπιστημιακά έδρανα. Ταυτοχρόνως, είχε αγάπη για τα ρεβόλβερ και την απέχθεια για τα φίδια.

Όμοια με τον Ιντιάνα, ο Ρόι Τσάπμαν Άντριους ήταν αδύνατος αλλά μυώδης και συνήθιζε να εμφανίζεται στο ανασκαφικό πεδίο με πλατύγυρο καπέλο και πιστόλι. Ο ίδιος δεν δίσταζε μάλιστα να χρησιμοποιήσει το όπλο του στις άνυδρες ερημιές της Κίνας και της Μογγολίας, όπως καταγράφηκε στο ημερολόγιό του, και οι περιπέτειές του στην έρημο Γκόμπι θα μπορούσαν να είναι επεισόδια της ταινίας του Στίβεν Σπίλμπεργκ. Όπως είπε εξάλλου και ο ίδιος, η ζωή του ήταν γεμάτη από βίαια περιστατικά με αρχαιοκάπηλους και κυνηγούς θησαυρών: «Στα πρώτα δεκαπέντε χρόνια δουλειάς πεδίου, θυμάμαι τουλάχιστον δέκα περιστατικά που γλίτωσα τον θάνατο στο τσακ». Το χρονικό του περιλάμβανε τυφώνες, ανατροπή του σκάφους του από φάλαινα, επίθεση αγέλης άγριων σκυλιών, τη μήνη φανατισμένου τοπικού ιερατείου, ακόμα και πάλη με πύθωνα. Αλλά και μάχες με κακοποιούς και τυμβωρύχους.
Πύργος της Σαγκάης

thumb|200px|O πύργος της Σαγκάης το 2015
Ο Πύργος της Σαγκάης (κινεζικά: 上海中心大厦, πινγίν: Shànghǎi Zhōngxīn Dàshà) είναι ουρανοξύστης στο Πουντόνγκ της Σαγκάης. Έχει ύψος 632 μέτρα και 137 ορόφους. Σχεδιάστηκε από την Gensler και ανήκει σε μια κοινοπραξία κινεζικών κρατικών επιχειρήσεων. Είναι ο ψηλότερος από μια ομάδα τριών κοντινών ουρανοξυστών με ύψος πάνω από 300 μέτρα, τον πύργο Τζιν Μάο και το Παγκόσμιο Οικονομικό Κέντρο Σαγκάης. Διαθέτει διαφορετικές ζώνες για γραφεία, κατοικίες και χώρους αναψυχής. Το εξωτερικό του πύργου ολοκληρώθηκε το 2015.

Η κατασκευή του πύργου άρχισε το Νοέμβριο 2008. Μετά την ολοκλήρωση της φέρουσας κατασκευής τις 3 Αυγούστου 2013, ο Πύργος της Σαγκάης είναι το ψηλότερο κτίριο στην Κίνα και το δεύτερο ψηλότερο στον κόσμο, μετά το Μπουρτζ Χαλίφα στο Ντουμπάι. Επίσης είναι η ψηλότερη κατασκευή στην Κίνα οποιουδήποτε τύπου, ξεπερνώντας τον ύψους 600 μέτρων πύργο της Καντόντας στο Κουανγκτσόου, ο οποίος ολοκληρώθηκε το 2010. Αν και είχε προγραμματιστεί να ανοίξει τις πύλες του για το κοινό τον Ιούνιο του 2015, αλλά όσον αφορά το Μάρτιο του 2016, το κτίριο δεν ήταν ακόμη επισκέψιμο.

Ο πύργος έχει τη μορφή εννέα κυλινδρικών κτιρίων το ένα πάνω στο άλλο, τα οποία περικλείονται όλα σε εσωτερικό γυάλινο κέλυφος. Ανάμεσα στο εσωτερικό και στο εξωτερικό κέλυφος γυαλιού, το οποίο περιστρέφεται καθώς αυξάνει το ύψος, υπάρχουν εννέα εσωτερικές ζώνες παρέχοντας χώρο για τους επισκέπτες.
Κώστας Βασιλείου

Ο Κώστας Βασιλείου (1914 - 2003) ήταν Κύπριος ποδοσφαιριστής και προπονητής ποδοσφαίρου. Ξεκίνησε την ποδοσφαιρική του καριέρα από την ΕΠΑ Λάρνακας το 1934. Το 1935 συνέχισε στον ΑΠΟΕΛ με τον οποίο κατέκτησε το πρωτάθλημα της περιόδου 1935-36. Το 1936 μετεγγράφηκε στην ΑΕΚ Αθηνών. Ήταν ο πρώτος Κύπριος που αγωνίστηκε με τα χρώματα της ΑΕΚ. Με την ΑΕΚ κατέκτησε το πρωτάθλημα Ελλάδος 1938-39 και το κύπελλο Ελλάδος 1938-39 όπως και το πρωτάθλημα Ελλάδος 1939-40. Κατά τη διάρκεια παραμονής του στην Ελλάδα, ο Κώστας Βασιλείου συμμετείχε σε τρεις φιλικούς αγώνες της Εθνικής Ελλάδας. 

Επέστρεψε στην Κύπρο το 1945 και εντάχθηκε στον ΑΠΟΕΛ έως το 1947. Κατέκτησε το πρωτάθλημα Κύπρου 1946-47 και το κύπελλο Κύπρου 1946-47. Την περίοδο 1947-48 ανέλαβε παίχτης-προπονητής της ΑΕΛ με την οποία κατέκτησε το κύπελλο Κύπρου 1947-48. Την περίοδο 1949-50 ανέλαβε παίχτης-προπονητής στην Ανόρθωση, οδηγώντας την στην κατάκτηση του πρωταθλήματος 1949-50, του πρώτου πρωταθλήματος στην ιστορία της. Προπονητής της Ανόρθωσης ήταν και την περίοδο 1951-53. Ακολούθως ανέλαβε προπονητής της Νέας Σαλαμίνας την περίοδο 1954-55 οδηγώντας την ομάδα στην κατάκτηση του πρωταθλήματος Β΄ κατηγορίας και στον προβιβασμό της στην Α΄ κατηγορία για πρώτη φορά στην ιστορία της. 

Ο Κώστας Βασιλείου ήταν ο πρώτος σύζυγος της Ρένας Βλαχοπούλου, την οποία γνώρισε το 1938 και παντρεύτηκε έναν χρόνο αργότερα. Στο επάγγελμα ήταν φωτογράφος. Ο δισέγγονος του Νικόλας Εγγλέζου υπήρξε επίσης ποδοσφαιριστής της ΑΕΚ Αθηνών για μικρό χρονικό διάστημα. 

Ο Κώστας Βασιλείου απεβίωσε την 1η Μαΐου 2003.
Εθνικό Πάρκο Σερενγκέτι

Το Εθνικό Πάρκο Σερενγκέτι ("Serengeti National Park") είναι εθνικό πάρκο στην Τανζανία, στις περιοχές Μάρα και Σιμίγιου. Το πάρκο είναι γνωστό για την ετησία μετανάστευση πάνω από ενός εκατομμυρίου γκνου και 250.000 ζεβρών και των σαρκοφάγων ζώων που τρέφονται από αυτά σε μια διαδρομή μήκους περίπου 1.000 χιλιομέτρων σε Τανζανία και Κένυα.

Το πάρκο καλύπτει 14.750 τετραγωνικά χιλιόμετρα και περιλαμβάνει πεδιάδες, σαβάνα, παρόχθιο δάσος και δασότοπους. Το πάρκο βρίσκεται στη βορειοδυτική Τανζανία και το βόρειο άκρο του φτάνει στα σύνορα με την Κένυα, όπου βρίσκεται το Εθνικό Καταφύγιο Μασάι Μάρα. Στα νοτιοανατολικά του πάρκου βρίσκεται η Περιοχή Διατήρησης Νγκορονγκόρο.
Άνχελα Μολίνα

Η Άνχελα Μολίνα είναι Ισπανίδα ηθοποιός.

Γεννήθηκε το 1955 στη Μαδρίτη και προέρχεται από καλλιτεχνική οικογένεια, καθώς ο πατέρας της ήταν ο τραγουδιστής Αντόνιο Μολίνα και αδέρφια της είναι οι ηθοποιοί Μιγκέλ Μολίνα και Μόνικα Μολίνα. Έγινε παγκοσμίως γνωστή σε ηλικία μόλις 22 ετών, όταν πρωταγωνίστησε στην ταινία "Το Σκοτεινό Αντικείμενο του Πόθου" του Λουίς Μπουνιουέλ. Έχει κερδίσει το βραβείο David di Donatello το 1986 για το "Camorra", ενώ έχει προταθεί πέντε φορές για βραβείο Γκόγια.
Αύριο είναι η άνοιξη

Αύριο είναι η άνοιξη (Iσπανικά: "Mañana es primavera") είναι τηλενουβέλα μεξικάνικης παραγωγής του 1982. 

Πρωταγωνιστούν Σίλβια Πινάλ, Γουστάβο Ρόχο, Βιριδιάνα Αλατρίστε και Οφέλια Γκιλμάιν.
Περιοχή Ιλάλα

H Περιοχή Ιλάλα (αγγλικά: "Ilala District", σουαχίλι: "Wilaya ya Ilala"), είναι μία από τις τρεις Περιοχές στην Περιφέρεια Νταρ ες Σαλαάμ "(Dar es Salaam Region)" της Τανζανίας, οι άλλες δύο είναι οι Περιοχές Τεμέκε "(Temeke District)" προς τα Νότια και Κινοντόνι "(Kinondoni District)" προς τα Βόρεια.

Το 2002, η Εθνική Απογραφή της Τανζανίας δηλώνει ως πληθυσμό στην Επαρχία Ιλάλα "(Ilala District)" 634.924 άτομα. Η περιοχή έχει έκταση 364,97 τ.χλμ..

Η Περιοχή Ιλάλα "(Ilala District)", συνήθως αναφέρεται ως «το Κέντρο του Νταρ» "('Downtown Dar')", όπου βρίσκονται μεγάλο τμήμα του εμπορίου, των τραπεζών και των εθνικών γραφείων.
Περιφέρεια Νταρ ες Σαλαάμ

H Περιφέρεια Νταρ ες Σαλαάμ (Αγγλικά "Dar es Salaam Region", Σουαχίλι "Mkoa wa Dar es Salaam"), είναι μια από τις 30 διοικητικές Περιφέρειες της Τανζανίας. Συνορεύει στα ανατολικά με τον Ινδικό Ωκεανό και περιτριγυρίζεται από τα βόρεια, δυτικά και νότια από την Περιφέρεια Πουάνι "(Pwani Region)". Η περιφερειακή πρωτεύουσα, είναι η πόλη του Νταρ ες Σαλαάμ "(Dar es Salaam)".

Σύμφωνα με την εθνική απογραφή του 2012, η περιοχή είχε πληθυσμό 4.364.541 άτομα, που ήταν πολύ υψηλότερος από την προ-απογραφής εκτίμηση των 3.270.255 ατόμων.:σελίδα 2 Για 2002-2012, ο μέσος ετήσιος ρυθμός αύξησης του πληθυσμού στην περιφέρεια ήταν 5,6 τοις εκατό, ο υψηλότερος στη χώρα.:σελίδα 4 Ήταν επίσης η πιο πυκνοκατοικημένη περιοχή με 3.133 άτομα ανά τετραγωνικό χιλιόμετρο.:σελίδα 6
Περιοχή Κινοντόνι

H Περιοχή Κινοντόνι (αγγλικά: "Kinondoni District", σουαχίλι: "Wilaya ya Kinondoni"), είναι η βορειότερη από τις τρεις Περιοχές στην Περιφέρεια Νταρ ες Σαλαάμ "(Dar es Salaam Region)" της Τανζανίας. Οι άλλες δύο είναι οι Περιοχές Ιλάλα "(Ilala District)" στα νότια και η Τεμέκε "(Temeke District)" ακόμη νοτιότερα, ενώ, ανατολικά συνορεύει με τον Ινδικό Ωκεανό και στα βόρεια και δυτικά περιστοιχίζεται από την Περιφέρεια Πουάνι.

Το 2002, η Εθνική Απογραφή της Τανζανίας δηλώνει ως πληθυσμό στην Επαρχία Κινοντόνι "(Kinondoni District)" 1.083.913 άτομα. Η Περιοχή Κινοντόνι "(Kinondoni District)" είναι 537,44 τ.χλμ.. Η τελευταία απογραφή του πληθυσμού το 2012, έδειξε ότι ο πληθυσμός στην Επαρχία Κινοντόνι "(Kinondoni District)" ήταν 1.775.049 άτομα εκ των οποίων 914.247 γυναίκες και 860.802 άντρες. Υπάρχουν 446.504 νοικοκυριά στην Περιοχή Κινοντόνι "(Kinondoni District)", με το μέσο όρο τα 4 άτομα ανά νοικοκυριό.

Οι αρχικοί κάτοικοι στην Περιοχή Κινοντόνι "(Kinondoni District)", ήταν οι "Zaramo" και οι "Ndengereko", αλλά λόγω της αστικοποίησης, η περιοχή έχει γίνει πολυ-εθνοτική.
Ντέιρ Χάφερ

Το Ντέιρ Χάφερ (αραβικά: "دير حافر"‎‎) είναι μια συριακή πόλη του Κυβερνείου του Χαλεπίου. Βρίσκεται πενήντα χιλιόμετρα (31 μίλια) ανατολικά από την πόλη του Χαλεπίου και δεκαπέντε χιλιόμετρα (9,3 μίλια) βόρεια της λίμνης Τζαμπούλ. Βρισκόμενο πάνω στον αυτοκινητόδρομο που συνδέει το Χαλέπι με τη Ράκα, αποτελεί περιφερειακό και αγροτικό κέντρο της ευρύτερης επαρχίας. Στην επίσημη απογραφή του 2004 η πόλη του Ντέιρ Χάφερ είχε πληθυσμό 18.948 κατοίκων. Η περιοχή αποτελεί σημαντικό αρχαιολογικό κέντρο, που χρονολογείται στην 9η χιλιετία π.Χ.
Περιοχή Τεμέκε

Η Περιοχή Τεμέκε (αγγλικά: "Temeke District", σουαχίλι: "Wilaya ya Temeke"), είναι η νοτιότερη από τις τρεις περιοχές στην Περιφέρεια Νταρ ες Σαλαάμ "(Dar es Salaam Region)", στην Τανζανία, με την Κινοντόνι "(Kinondoni District)" στα βόρεια της πόλης και την Περιοχή Ιλάλα "(Ilala District)" στο κέντρο της πόλης του Νταρ ες Σαλαάμ "(Dar es Salaam)". Ανατολικά βρίσκεται ο Ινδικός Ωκεανός και στα νότια και δυτικά είναι η παράκτια περιοχή της Περιφέρειας Πουάνι.

Το 2002, η Εθνική Απογραφή της Τανζανίας δηλώνει ως πληθυσμό στην Επαρχία Τεμέκε "(Temeke District)" 768.451 άτομα. Η περιοχή έχει έκταση 728,71 τ.χλμ..
Γκιγιέρμο Αριάγα

Ο Γκιγιέρμο Αριάγα είναι Μεξικανός σεναριογράφος, σκηνοθέτης, παραγωγός, συγγραφέας και καθηγητής πανεπιστημίου.

Γεννήθηκε το 1958 στην Πόλη του Μεξικού και έχει σπουδάσει δημοσιογραφία και ιστορία.

Έχει γράψει το σενάριο στην τριλογία του θανάτου του Αλεχάντρο Γκονσάλες Ινιάριτου: "Χαμένες αγάπες", "21 γραμμάρια" και "Βαβέλ".
Απόστολος Παρέλλης

Ο Απόστολος Παρέλλης (γεννηθείς 24 Ιουλίου 1985) είναι Κύπριος αθλητής της Δισκοβολίας. Κατέχει το παγκύπριο ρεκόρ με ρίψη στα 66,32 το Σεπτέμβριο του 2019 στο Ηράκλειο Κρήτης. Στους Ολυμπιακούς Αγώνες 2016 κατετάγη στην 8η θέση πραγματοποιώντας τη μεγαλύτερη επιτυχία του κυπριακού στίβου σε Ολυμπιακούς Αγώνες.
Κανπούρ

Το Κανπούρ ("Kanpur") είναι πόλη στη βόρεια Ινδία στην πολιτεία Ούταρ Πραντές. Σύμφωνα με την απογραφή του 2011, έχει 2.765.348 κατοίκους και ήταν η 12η μεγαλύτερη πόλη της χώρας. Είναι κτισμένη στις όχθες του Γάγγη. Η Κανπούρ είναι ένα από τα μεγαλύτερα βιομηχανικά κέντρα της βόρειας Ινδίας. 

Το Κανπούρ μέχρι τα μέσα του 18ου αιώνα ήταν ένα μικρό χωριό, όταν οι Βρετανοί αντιλήφθηκαν τη στρατηγική σημασία του και μετέφεραν εκεί τις τοπικές αρχές. Αφότου πέρασε επισήμως στην κατοχή των Βρετανών το 1801, εξελίχθηκε σε σημαντικό στρατιωτικό φυλάκιο των Βρετανών. Το 1857, κατά τη διάρκεια της Ινδικής Επανάστασης, πολιορκήθηκε επιτυχημένα από τους Ινδούς.
Αλεχάντρο Αμενάμπαρ

O Αλεχάντρο Αμενάμπαρ ("Alejandro Amenábar") είναι Ισπανός-Χιλιανός σκηνοθέτης, σεναριογράφος, παραγωγός και συνθέτης.

Γεννήθηκε το 1972 στο Σαντιάγο της Χιλής από Ισπανίδα μητέρα και Χιλιανό πατέρα και εγκαταστάθηκε οικογενειακώς στην Ισπανία λόγω της δικτατορίας του Πινοσέτ. Είναι δημιουργός της ταινίας "Η θάλασσα μέσα μου", που κέρδισε Όσκαρ καλύτερης ξενόγλωσσης ταινίας το 2004.

Το 2015 παντρεύτηκε τον σύντροφό του, Νταβίντ Μπλάνκο.
Ερίκεια

Η Ερίκεια (), (ο δήμος: Ερικείας) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).
Αμριτσάρ

Η Αμρίτσαρ ("Amritsar", παντζάμπι: ਅੰਮ੍ਰਿਤਸਰ/امرتسر, χίντι: अमृतसर), ιστορικά γνωστό ως "Ραμντασπούρ", είναι πόλη στη βορειοδυτική Ινδία, στην πολιτεία Παντζάμπ. Σύμφωνα με την απογραφή του 2011, η Αμριτσάρ έχει 1.132.761 κατοίκους. Η πόλη βρίσκεται κοντά στα σύνορα με το Πακιστάν. Η Λαχόρη, η δεύτερη μεγαλύτερη πόλη του Πακιστάν, απέχει περίπου 50 χιλιόμετρα από την Αμριτσάρ. Το όνομα της πόλης σημαίνει «ιερή πισίνα από νέκταρ». Η πόλη ιδρύθηκε τον 16ο αιώνα, πιθανότερα το 1574, όταν ο Γκουρού Ραμ Ντας αγόρασε την έκταση για 700 ρουπίες και κατασκεύασε μια ιερή πισίνα. Τις 13 Απριλίου 1919, ανήμερα της ιερής μέρας των Σιχιστών, κατά τη διάρκεια διαμαρτυρίας πολιτών, ο στρατηγός Ντάιερ διέταξε στα στρατεύματά του να ανοίξουν πυρ με αποτέλεσμα το θάνατο 379 ανθρώπων, σε ένα συμβάν που έμεινε γνωστό ως το σφαγή του Αμριτσάρ.

Οι κύριες θρησκείες στην πόλη είναι ο Ινδουισμός και ο Σιχισμός, με 49,36% και 49% του συνολικού πληθυσμού αντίστοιχα να ασκεί μια από τις δύο θρησκείες. Στο Αμριτσάρ βρίσκεται ο Χρυσός Ναός, πνευματικό και πολιτιστικό κέντρο του Σιχισμού. Ο ναός είναι ένα από τα σημαντικότερα αξιοθέατα της Ινδίας.
Ιρεζούμι

Η ονομασία Ιρεζούμι αναφέρεται σε κάποια από τις πολλές μορφές των παραδοσιακών Ιαπωνικών τατουάζ, καθώς και σε ορισμένες σύγχρονες μορφές τους που προέρχονται από ή εμπνέονται από αυτά.
Long Beach 1971

Long Beach 1971 είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple, το οποίο κυκλοφόρησε στις 27 Φεβρουαρίου 2015, από την εταιρεία "Ear Music".

Η ηχογράφηση του δίσκου έγινε στο Λονγκ Μπιτς της Καλιφόρνια, στις 30 Ιουλίου 1971, κατά την διάρκεια της αμερικάνικης περιοδείας του συγκροτήματος για την προώθηση του δίσκου ""Deep Purple in Rock". Η μετάδοση του είχε πραγματοποιηθεί από τον ραδιοφωνικό σταθμό KUSC 91.5 FM, σε μία συναυλία όπου οι Deep Purple άνοιγαν την εμφάνιση των Faces του Ροντ Στιούαρτ.

Ο δίσκος ανοίγει με το 11λεπτο "Speed King", με εναλλαγές στο σόλο ανάμεσα στα πλήκτρα και την κιθάρα, πριν συνεχίσει με το "Strange Kind of Woman", ένα μέσου ρυθμού κομμάτι με μπλουζ στοιχεία. Ακολουθεί μία μακροσκελής εκτέλεση του κλασικού κομματιού "Child in Time", με εκτεταμένο σόλο από τον Ρίτσι Μπλάκμορ, πριν ολοκληρωθεί το σετ με το "Mandrake Root" από τον δίσκο "Shades of Deep Purple", του οποίου η διάρκεια αγγίζει τα τριάντα λεπτά.

Το "Long Beach 1971"" μπήκε στις χαμηλές θέσεις του καταλόγου επιτυχιών της Γερμανίας, της Ολλανδίας, του Βελγίου, της Ιαπωνίας και της Γαλλίας.
Μάριος Καρογιάν

Ο Μάριος Καρογιάν είναι Αρμενοκύπριος πολιτικός. Είναι πρόεδρος της Δημοκρατικής Παράταξης. Διετέλεσε πρόεδρος της Βουλής των Αντιπροσώπων, Πρόεδρος του Δημοκρατικού Κόμματος και βουλευτής.
Ακόμα και η βροχή

Το Ακόμα και η βροχή (ισπανικά: "También la lluvia") είναι ισπανική δραματική ταινία του 2010 σε σκηνοθεσία της Ιθίαρ Μπογιαΐν και σε σενάριο του Πολ Λάβερτι.

Βασίζεται στις εξεγέρσεις του 2000 στην Κοτσαμπάμπα της Βολιβίας ενάντια στην ιδιωτικοποίηση του νερού.